Mi yesla ugellid d iqemqumen n tmurt s lexbar-agi, kren knan γef iḍaren-nsen, ttƐeyyiḍen feṛḥen. Acku lukan yerna ṭrad ger-asen aseggass niḍen ad ten-staƐmren ad uγalen d aklannsen. Imiren kan yekcem-d umejjay n teγremt γer texxamt n yezgaren yessrifigen terna-d deffir-s tqeddact n ugellid, yekna umejjay zdat n ugellid s lemqadra yenna-as : ‟s teγzi n leƐmer-ik a yagellid atan yerna γur-k uqcic, ad yewret tagelda-k, isem-ik ad yeqqim deg Ɛican i tallit id-iteddun”